b'\n_START_ARTICLE_\nSean Gelael\n_START_PARAGRAPH_\nSean Gelael (s. 1. marraskuuta 1996 Jakarta, Indonesia) on indonesialainen rata-autoilija.\n_START_SECTION_\nUra\n_START_PARAGRAPH_\nGelael aloitti uransa karting-sarjoissa. Vuonna 2012 Gelael aloitti kilpauransa Formula Pilota China -sarjassa voittaen yhden kilpailun ja sijoittuen sarjan nelj\xc3\xa4nneksi. Samana vuonna h\xc3\xa4n ajoi muutamia kilpailuja Formula Abarth -sarjassa. Vuonna 2013 Gelael siirtyi Euroopan Formula 3 -sarjaan, mutta ei saavuttanut pisteit\xc3\xa4. Samana vuonna h\xc3\xa4n kilpaili Britannian Formula 3 -sarjassa saavuttaen kolme palkintosijaa ja sijoittuen sarjan kahdeksanneksi. Vuonna 2014 Gelael jatkoi Euroopan F3 -sarjassa ja saavutti 25 pistett\xc3\xa4 sijoittuen sarjan 18:nneksi._NEWLINE_Vuonna 2015 Gelael kilpaili Formula Renault 3.5 -sarjassa saavuttaen seitsem\xc3\xa4n pistett\xc3\xa4. Samana vuonna h\xc3\xa4n siirtyi loppukaudeksi ajamaan GP2-sarjaa Carlin-tallissa. H\xc3\xa4n ei saavuttanut pisteit\xc3\xa4. Vuonna 2016 Gelael ajoi t\xc3\xa4yden kauden GP2:ssa siirtyen Campos Racing -talliin. Gelael ker\xc3\xa4si 24 pistett\xc3\xa4 ollen parhaimmillaan toinen It\xc3\xa4vallan pitk\xc3\xa4ss\xc3\xa4 kilpailussa. Vuonna 2017 Gelael jatkoi Formula 2:ssa Arden-tallin kuljettajana, h\xc3\xa4n toimi my\xc3\xb6s Toro Rosson testi- ja varakuljettajana.\n_START_SECTION_\nFormula 1 -ura\n_START_PARAGRAPH_\nGelael toimi kaudella 2017 Toro Rosson testi- ja varakuljettajana, ja h\xc3\xa4n p\xc3\xa4\xc3\xa4si ajamaan Singaporessa perjantain vapaissa harjoituksissa.'